《隋炀帝》
宋代·卫宗武

方其为储贰，用智固已谲。
及夫据大器，为谋抑何逆。
龙舟及凤{榻木换舟}，无岁不游适。
离宫与别殿，快意事淫佚。
置酒燕要荒，会者三十国。
紫舌与黄支，无所不臣服。
亲驾两征辽，方且肆穷黩。
群盗遂蜂起，土地日紧蹙。
惛犹不知悟，愎谏辄诛戮。
肘腋俄变生，兵刃交于目。
不肖孰甚焉，身亡而国覆。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。